Beckham-spruit lyk nou op 'n haar na bekende redakteur | Netwerk24
18 Februarie 2019 18:05
Terwyl mamma Victoria Sondag haar 2019-herfs/winter-reeks in Londen bekend gestel het, was dit die jongste Beckham-spruit wat die koppe laat draai het toe sy op 'n haar na soos Anna Wintour in die voorste ry langs die loopplank gelyk het.
Harper Beckham met 'n haarstyl nes dié van Anna WintourFoto: Getty Images
Hy het 'n foto van Harper en Wintour se hare van agter geneem. Foto: Instagram/ David Beckham
Die 11-jarige Harper se hare was in 'n kort bob met 'n kuif gesny, nes die kenmerkende haarstyl van Wintour (69), hoofredakteur van die Amerikaanse uitgawe van die modetydskrif Vogue.
Die hele Beckham-gesin was oudergewoonte daar om Victoria te ondersteun. Hulle sit ook gereeld by Wintour by modevertonings.
David Beckham was so geamuseerd deur sy klein "mini-Anna" dat hy 'n foto van Harper en Wintour op Instagram geplaas het met die onderskrif: "Wie lyk beter daarmee?"
Hy het selfs 'n foto van hom saam met die ander twee geplaas, waar hy vir homself 'n soortgelyke haarstyl gegee het, maar hy voeg by dat hy glad nie kan meeding nie.
Die gewese sokkerster het vroeër vanjaar in 'n onderhoud gesê hy was aanvanklik nie baie geneë om sy dogter se hare te sny nie, berig die Evening Standard.
"My vrou het gesê dis dalk tyd dat ons Harper se hare sny. Ek wou nie hê ons moet daaraan raak nie. Ons het nog nie haar hare geknip sedert sy gebore is nie. Dis hoekom dit so te sê op haar knieë gehang het."